Калитин Николай Романович

Калитин Николай Романович — сахалыы суруйар эбэҥки бэйиэтэ, прозаига, литератураны ырытааччы, Арассыыйа суруйааччыларын Сойууһун чилиэнэ (1994).

 Олоҕун олуктара 
1940 сыллаахха бэс ыйын 1 күнүгэр Хаҥалас улууһугар Буотама үрэх кытыытыгар Дьикимдэ сэлиэнньэттэн чугас сиргэ көс олохтоох булчут-табаһыт дьиэ кэргэнигэр төрөөбүт. Оҕо сааһыгар идэтийбит булчут буолар ыра санаалааҕа. Ол оннугар, А. М. Горькай аатынан Литературнай институту бүтэрэн, суруйааччы буолар.
Тыа сирин Сэбиэтиттэн Өрөспүүбүлүкэ Үрдүкү Сэбиэтигэр тиийэ үлэлээбит.
Билиҥҥи кэмҥэ — Саха Сирин хоту омуктарын Ассоциацияларын вице-президенэ.

 Айар үлэтэ 
Бастакы хоһоонноро 1958 сыллаахха оройуон «Сэбиэттэр знамялара» хаһыатыгар бэчээттэммиттэр. Бастакы кинигэтэ «Эркээйи» 1978 сыллаахха күн сирин көрбүтэ. Айымньылара өрөспүүбүлүкэ уонна киин сирдэр сурунаалларыгар, хомуурунньуктарыгар, «Литературнай хаһыакка», нэдиэлэ аайы тахсар «Литературная Россия» хаһыакка о. д. а. таһаарыыларга бэчээттэммитэрэ. Бастыҥ айымньылара нуучча, казах уонна английскай тылларга тылбаастаммыттара.
Ону таһынан, суруйааччылар айымньыларын ырытан, ыстатыйалары суруйар.
известной повести «Томмоо»: «Образ главного героя создавался в течение нескольких лет, это собирательный образ одного из представителей малочисленных народов севера – эвенков. Он сын тайги, тайга – это его кров и родной дом. Но в этот дом приходит беда. Об этом и о том, как преодолевает трудности герой повести, рассказывается в книге».
 «Тоомоо», сэһэн 
Биир биллибит, сүҥкэн айымньыта. 2011 сыллаахха Россия Улахан литературнай бириэмийэтинэн бэлиэтэммитэ. Сэһэн нуучча, француз, эбээн уонна эбэҥки тылларыгар тылбаастаныахтаах эбитЯСИА:Поэт Николай Калитин дал мастер-класс студентам СВФУ .
Сэһэн сүрүн геройун обраһа хас да сыл чочуйуллубут, кини хотугу аҕыйах ахсааннаах омуктартан — эбэҥкилэртэн — төрүттээх тайҕа уола. 

 Наҕараадалара уонна ытык ааттара 
 Россия Улахан литературнай бириэмийэтин лауреата (2011) — «Тоомоо» кинигэтин иһин.

 Библиография 
 Эркээйи: хоһооннор — Дь.: Кинигэ кыһата, 1978. — 64 с.
 Булчут: рассказы — кэпсээннэр — Якутск: Полиграфист, 1991. — 60 с.
 Байанайым ымыытын ыллатан: хоһооннор, кэпсээннэр — Дь.: Бичик, 2004. — 76 с.
 Слушай, моя тайга: стихи / худож. А. Герасимов. — Якутск: Кн. изд-во, 1982. — 24 с.
 Бултамни: рассказы на эвенк., рус. яз. /худож. Е. Бельмач. — Красноярск: Кн. изд-во, 1998. — 51 с.

 Быһаарыылар 

 Сигэлэр 
 Биографический интернет-справочник якутской литературы:Писатели Якутии:Николай Калитин
 Национальная библиотека Республики Саха (Якутия):Книгакан:Кfkbnby Николай Романович
 ЯСИА: Поэт Николай Калитин дал мастер-класс студентам СВФУ 

Категория:Дьон алпаабытынан
Категория:1940 сыллаахха төрөөбүттэр
Категория:Бэс ыйын 1 күнүгэр төрөөбүттэр
Категория:Хаҥалас улууһугар төрөөбүттэр
Категория:Эбэҥки суруйааччылара